# ஹமா ஆளுநரகம்


**ஹமா கவர்னரேட்** (*Hama Governorate* ) என்பது சிரியாவின் 14 ஆளுநரகங்களில் ஒன்றாகும். இது மேற்கு-மத்திய சிரியாவில் அமைந்துள்ளது. இதன் எல்லைகளாக தெற்கே இதுலிபு மற்றும் அலெப்போ ஆளுநரகங்கள், மேற்கில் ரக்கா ஆளுநரகம், வடக்கே ஹோம்ஸ் ஆளுநரகம், கிழக்கில் டார்டஸ் மற்றும் அலலாதகியா ஆளுநரகம் ஆகியவை உள்ளன. சர்வதேச எல்லை இல்லாத ஒரே ஆளுநரகம் ( டமாஸ்கஸைத் தவிர ) இதுதான். இதன் பரப்பளவு 8,844 கி.மீ. <sup>2</sup> முதல்&nbsp; 8,883&nbsp;கி.மீ. <sup>2</sup>, வரை வேறுபடுகின்றன. இதன் தலைநகரம் ஹமா நகரம் ஆகும்.  

## வரலாறு

### தொல்லியல் தளங்கள்

- அல் குபேஸ் - இடைக்கால கோட்டையகம்
- அபமியா - கிரேகோ-ரோமன் நகரம்
- போர்ஸி கோட்டையகம் - பைசாந்திய கோட்டையகம்
- மஸ்யாஃப் கோட்டையகம் - இடைக்கால கோட்டையகம்
- ஷ்மிஸ் - அய்யூபிட் கோட்டையகம்
- டெல் ஆஷர்னேஷ் - வெண்கல கால தொல்லியல் தளம்
- டெல் கர்கூர் - பண்டைய குடியேற்றம்

### நவீன சிரியா
ஹமா வரலாற்று ரீதியாக அசத் ஆட்சிக்கு எதிரான ஒரு மையமாக இருந்து வருகிறது. மேலும் இது 1970 களின் பிற்பகுதியிலிருந்து 1980 களின் முற்பகுதி வரை அரசாங்கத்துக்கு எதிரான எழுச்சியை அடக்கும் விதமாக அரசாங்கத்தால் நிகழ்த்தப்பட்ட 1982 ஹமா படுகொலையின் மையமாக இருந்தது.  

### சிரிய உள்நாட்டுப் போர்
2011 ல் அசாத் எதிர்ப்பு ஆர்ப்பாட்டங்கள் பலவற்றைக் கண்ட நகரங்களில் இந்த நகரமும் ஒன்றாகும். இவற்றை வன்முறையால் அடக்க முற்பட்டது இறுதியில் உள்நாட்டுப் போர் வெடிக்க காரணமாயிற்று. இருந்த போதிலும், மோதலின் ஆரம்ப ஆண்டுகளில் ஆளுநரகத்தின் வடமேற்கில் சில பகுதிகளைத் தவிர்த்து, பெரும்பாலான பகுதிகள் சிரிய அரசாங்கத்தின் கட்டுப்பாட்டில் உள்ளன. ஆளுநரகத்தின் கிழக்கு பாலைவனப் பகுதிகள் 2016 க்குள் இஸ்லாமிய அரசு ஈராக் மற்றும் லெவண்டின் கட்டுப்பாட்டின் கீழ் வந்தன. ஆனால் 2017 செப்டம்பருக்குள் சிரிய இராணுவம் அவர்களை வெளியேற்றியது.  

## நிலவியல்
ஆளுநரகத்தின் மேற்கு பகுதிகள் சிரிய கடலோர மலைத்தொடரின் (நுசாயிரியா மலைகள்) உள்ள பகுதியாகும். அவை வடக்கு, தெற்காக நீண்டுள்ளன. கிழக்கே ஏறக்குறைய மலைகளுக்கு இணையாக அல்-காப் சமவெளி உள்ளது. அதன் வழியாக ஓரோண்டஸ் ஆறு பாய்கிறது. ஹமா நகரம் இந்த ஆற்றங்கரையில் அமைந்துள்ளது. ஆளுநரகத்தின் மத்திய மற்றும் கிழக்கு பகுதிகள் சமவெளியான பாலைவன நிலப்பரப்பைக் கொண்டுள்ளது.  

### குடியிருப்புகள்
மாகாண தலைநகரமாக ஹமா நகரம் உள்ளது. மேலும் பிற முக்கிய ஊர்களாக அகாகிர், அல்-ஹம்ரா, அல் கஸ்தால், அல்-சான், அகரிப், சஃபியாக, தம்மசா, இத்ரியா, காஃப்ர் புஹூம், கர்னாஸ், மஹார்தா, மஸ்யாஃப், முராக், கலாத் அல்-மதிக், கஸ்ர் இப்னு வார்டன், சபுரா, துர்க்கியில் ஷேக் ஹிலால், ஷைத்தலுன், சூரன் மற்றும் தயிபட். ஆகியவை உள்ளன.  

### மாவட்டங்கள்
ஆளுநரகம் ஐந்து மாவட்டங்களாக ( மனாதிக் ) பிரிக்கப்பட்டுள்ளது. மாவட்டங்கள் மேலும் 22 துணை மாவட்டங்களாக ( நவாஹி ) பிரிக்கப்பட்டுள்ளன:  
<sup data-ve-ignore="true">&#x5B; *<span title="This claim needs references to reliable sources. (March 2020)">மேற்கோள் தேவை</span>* &#x5D;</sup>  

- * 'ஹமா மாவட்டம்' * (4 துணை மாவட்டங்கள்)
  - ஹமா துணை மாவட்டம்
  - சூரன் துணை மாவட்டம்
  - ஹிர்ப்னாஃப்ஸா துணை மாவட்டம்
  - அல்-ஹம்ரா துணை மாவட்டம்
- மஸ்யாஃப் மாவட்டம் (5 துணை மாவட்டங்கள்)
  - மஸ்யாஃப் துணை மாவட்டம்
  - ஜுப் ராம்லா துணை மாவட்டம்
  - அவ்ஜ் துணை மாவட்டம்
  - அய்ன் ஹலகிம் துணை மாவட்டம்
  - வாடி அல்-உயுன் துணை மாவட்டம்
- மகார்தா மாவட்டம் (3 துணை மாவட்டங்கள்; a.k.a. மர்தே, முஹார்தே)
  - மஹார்தா துணை மாவட்டம்
  - காஃப்ர் ஜிதா துணை மாவட்டம்
  - கர்னாஸ் துணை மாவட்டம்

- சலாமியா மாவட்டம் (5 துணை மாவட்டங்கள்)
  - சலாமியா துணை மாவட்டம்
  - பாரி ஷர்கி துணை மாவட்டம்
  - அல்-சான் துணை மாவட்டம்
  - சபுரா துணை மாவட்டம்
  - உக்கிரிபட் துணை மாவட்டம்
- அல்-சுகைலபியா மாவட்டம் (5 துணை மாவட்டங்கள்)
  - அல்-சுகைலபியா துணை மாவட்டம்
  - டெல் சல்ஹாப் துணை மாவட்டம்
  - அல்-சியாரா துணை மாவட்டம்
  - சதா துணை மாவட்டம்
  - கலாத் அல்-மடிக் துணை மாவட்டம்

## மக்கள் வகைப்பாடு
2004 சிரிய மக்கள் தொகை கணக்கெடுப்பின்படி மக்கள் தொகையானது 1,385,000 என்று இருந்தது.  

ஆளுநரகத்தில் சுன்னி முஸ்லிம்கள் 61% , அலவைட்ஸ் (19%), இஸ்மாயிலிகள் (12%), கிறிஸ்தவர் (7%), சியா முஸ்லிம்கள் (1%) உள்ளனர்.  

## காட்சியகம்